क’क्राझार, 5 नभेम्बर 2020: भारतनि अख्रां सान्थ्रिनि आखाइयाव आरोबाव गंथाम गोहो-गोरा राफेल सौफैबावबाय। बुधबारखालि मोनाबिलि 8:14 रिंगायाव फ्रान्स हादोरनिफ्राय सिदायै भारतनि हायाव बाख्लाय फैयो गोहो-गोरा राफेल जेत फाइटारा। फ्रान्सनिफ्राय भारतसिम फैनायाव जेरावबो जिरायथ’आलासे खमैबो 8 घन्टा बिरबोना गुजरातआव बाख्लाय फैयो गंथाम राफेलआ। बिनि सिगांबो थांनाय 28 जुलायाव गंबा राफेलखौ भारतआव लाबोनाय जादोंमोन। मख’नो गोनांदि भारतनि अख्रां सान्थ्रिनि आखाइयाव गोहो गोरा राफेलआ गासै गं डाइन जाबाय।